wannaphong/clean_thaiwikipedia huggingface dataset:
# โยสต์ เคลน์
โยสต์ เคลน์ (; เกิด 10 พฤศจิกายน 1997) เป็นนักดนตรี แรปเปอร์ นักร้อง และอดีตยูทูบเบอร์ชาวดัตช์ ผลงานดนตรีของเขาเป็นดนตรีฮิปฮอปเป็นหลัก และบ่อยครั้งมีอิทธิพลดนตรีอีเล็กทรอนิกส์ ผ่านการใช้ดรัมแอนด์เบส, ฮาร์ดสไตล์ และ แกบเบอร์ เขามีผลงานอัลบัมรวมแปดชิ้น ในนี้มีสองอัลบัมที่ติดหนึ่งในสิบอันดับดัตช์อัลบัมท็อป 100 และเคยมีผลงานเพลงติดดัตช์ท็อป 40 สี่เพลง ผลงานสำคัญของเขา เช่น "สแกนดีเนเวียนบอย" (Scandinavian Boy), "วัชต์มูซีก" , "ฟรีเซินยุง" (Friesenjung) และ "อือโรปาปา" (Europapa)

"อือโรปาปา" ได้รับการคัดเลือกเป็นตัวแทนประเทศเนเธอร์แลนด์ในการประกวดเพลงยูโรวิชันปี 2024 ซึ่งจัดที่เมืองมัลเมอ ประเทศสวีเดน และกลายมาเป็นเพลงแรกของเคลน์ที่ติดอันดับทั้งดัตช์ท็อป 40 และ ซิงเกิลท็อป 100 เขาผ่านเข้าไปถึงรอบก่อนสุดท้าย (semi-final) แต่ถูกตัดสิทธิ์จากการแข่งขันรอบสุดท้ายหลังถูกกล่าวหาว่าประพฤติมิชอบต่อเจ้าหน้าที่จัดงาน ในวันที่ 11 พฤษภาคม โดยสหภาพการแพร่สัญญาณวิทยุและโทรทัศน์แห่งยุโรป (EBU) ผู้จัดการแข่งขัน ข้อมูลจาก AVROTROS ระบุว่าทันทีหลังเสร็จการแสดงในรอบก่อนสุดท้าย ช่างภาพหญิงคนหนึ่งซึ่งเป็นทีมงานโปรดักชันถ่ายภาพเคลน์โดยที่เขาไม่ยินยอม AVROTROS อ้างว่าช่างภาพคนดังกล่าวยังคงถ่ายทำต่อแม้ว่าจะขัดต่อข้อตกลงที่มีอย่างชัดเจนก็ตาม ช่างภาพคนดังกล่าวอ้างว่าเคลน์ตอบสนองด้วยท่าทีที่คุกคามต่อเธอและทำให้กล้องเธอเสียหาย ข้อมูลรายละเอียดเกี่ยวกับเหตุนี้ยังไม่เป็นที่ทราบแน่ชัด โดยตำรวจแห่งชาติสวีเดนได้ตรวจสอบเหตุการณ์ดังกล่าวว่าเข้าข่ายอาชญากรรมหรือไม่

คดีดังกล่าวถูกส่งต่อไปยังอัยการสวีเดน การสอบสวนสิ้นสุดลงในอีกสามเดือนถัดมาเนื่องจากไม่ปรากฎหลักฐานที่ทำให้เชื่อได้ว่าเคลน์ "กระทำหรือมีเจตนาในการสร้างความหวาดกลัวอย่างร้ายแรงต่อผู้ถูกกล่าวหา" AVROTROS สถานีโทรทัศน์ผู้ดำเนินการส่งตัวแทนเข้าประกวด ได้ให้โอกาสเคลน์ในการเข้าร่วมประกวดครั้งถัดไปโดยไม่ต้องผ่านการคัดเลือกในประเทศก่อน แต่เขาปฏิเสธ
# กิตติพัทธ์ ชลารักษ์
กิตติพัทธ์ ชลารักษ์ (ชื่อเล่น กอล์ฟ) เป็นพิธีกร, นักแสดง, ผู้สร้างสรรค์รายการ มีชื่อเสียงจากการเป็นพิธีกรรายการ เทยเที่ยวไทย (2554-2566) ปัจจุบันเป็นพนักงานบริษัทจีเอ็มเอ็มทีวี ตำแหน่ง ผู้จัดการส่วนแผนก support production

 ประวัติ 
กอล์ฟ กิตติพัทธ์ ชลารักษ์ เกิดวันที่ 17 เมษายน พ.ศ. 2524 เป็นลูกคนกลาง มีพี่ชาย 1 คน และ น้องชาย 1 คน เป็นคนจังหวัด กาญจนบุรี

 การศึกษา 

 มัธยมศึกษาตอนต้น โรงเรียนวิสุทธรังษี 
 มัธยมศึกษาตอนปลาย โรงเรียนเตรียมอุดมศึกษา
 ปริญญาตรี คณะอักษรศาสตร์ จุฬาลงกรณ์มหาวิทยาลัย เอกศิลปการละคร

 ผลงาน 
 อดีตครีเอทีฟรายการ Five Live
 พิธีกรและครีเอทีฟรายการ เทยเที่ยวไทย
 พิธีกรรายการ เสน่ห์ห้องเครื่อง 
 พิธีกรรายการ Cheer Reader ชีวิตดือๆ ด้วยหนังสือหนึ่งเล่ม

 ภาพยนตร์ 

 ชอบกดไลค์ ใช่กดเลิฟ

 มิวสิกวิดีโอ 

 มิวสิควิดีโอ ปี พ.ศ.  ชื่อเพลง  ศิลปิน  หมายเหตุ 2551  สวยจัง (เทยนี่หว่า!)  บุดด้า เบลส  2555  Fine Fine Fine  ชีรณัฐ ยูสานนท์  2568  แปลก  SINFEAT. โดม จารุวัฒน์  

 ละคร/ซีรีส์ 
+ปี พ.ศ.เรื่องบทบาทหมายเหตุ2556Love Balloonกอเฟิร์นรับเชิญ2558Ugly Duckling ลูกเป็ดขี้เหร่ ตอน Don’t อย่ามองนะถ้าไม่อยากตกหลุมรักคุณหมอรับเชิญ2559U-Prince Series ตอน ธีสิสน้าตุ้ม2561Happy Birthday วันเกิดของนาย วันตายของฉันลูกกอล์ฟ2562ของขวัญเพื่อคนที่คุณเกลียดแก้วรับเชิญอรุณา 2019พิธีกรรับเชิญตกกระไดหัวใจพลอยโจนกอล์ฟรับเชิญ (Ep.12)คู่ซ่าคดีป่วนยาหยีรับเชิญ (Ep.7)2563Who Are You เธอคนนั้นคือฉันอีกคนครูอัญ2564The Shylocksไชล็อกการแสดงออนไลน์2565Drag, I Love You นางฟ้าคาบาเรต์โทโมะMy Sassy Princess: Snow Whiteพี่เฟิร์นแฟนผมเป็นประธานนักเรียน My School Presidentโปรดิวเซอร์รับเชิญ2566UMG รักแรกหายไป ได้ใครมาวะ?หมอน้ำ256723.5 องศาที่โลกเอียงครูแบมแบม

 คอนเสิร์ต 
+ปี พ.ศ.ชื่อคอนเสิร์ต/แฟนมีตติ้งวันแสดงสถานที่จัดการแสดง2557เทยแฟร์เฟสติวัลคาร์นิวัลแห่แหนประจำปี 255722 พฤศจิกายน 2557เมืองไทย จีเอ็มเอ็มไลฟ์เฮาส์ กรุงเทพมหานคร2558เทยแฟร์เฟสติวัลคาร์นิวัลแห่แหนประจำปี 255829 พฤศจิกายน 2558ธันเดอร์โดม เมืองทองธานี จังหวัดนนทบุรี2560เทยแฟร์ แม่ครองเมือง4 กุมภาพันธ์ 2560ธันเดอร์โดม เมืองทองธานี จังหวัดนนทบุรี25657 เซียน19 พฤศจิกายน 2565เซ็นทรัลเวิลด์ไลฟ์ เซ็นทรัลเวิลด์ กรุงเทพมหานคร2568 PALMY CONCERT ทำบุญหวังผล 3–4 พฤษภาคม 2568 

 รางวัลและการเสนอเข้าชิง 
 รางวัล ปี พ.ศ.  รางวัล สาขา  ผลรางวัล  ผลงาน หมายเหตุ 2567  Y Entertain Awards 2024https://yentertainawards.mcot.net/history/detail/1  Y Star on Spotlight of the Year  นักฉกซีนแห่งปี   23.5 องศาที่โลกเอียง รางวัลคู่ ทัชชกร บุญลัภยานันท์
# เครื่องบินทิ้งระเบิดตอร์ปิโด
thumb|right|บี5เอ็นของญี่ปุ่นจากคางะ กำลังทำการโจมตีเพิร์ลฮาร์เบอร์
thumb|right|ศิลปินวาดการแสดงของการจมของเรือหลวงปรินส์ออฟเวลส์และรีพัลส์
thumb|right|เรือประจัญบานลิตโตรีโอ ที่เสียหายหลังการโจมตีตารันโต
thumb|right|ทีบีดี ดิวาสเตเตอร์บนยูเอสเอส เอนเทอร์ไพรซ์ ในช่วงยุทธนาวีที่มิดเวย์
thumb|right|การระเบิดของเรือประจัญบานยามาโตะ หลังจากถูกโจมตีโดยเครื่องบินของกองทัพเรือสหรัฐ
เครื่องบินทิ้งระเบิดตอร์ปิโด คืออากาศยานทหารที่ออกแบบมาเพื่อโจมตีเรือด้วยตอร์ปิโดทางอากาศเป็นหลัก เครื่องบินทิ้งระเบิดตอร์ปิโดเกิดขึ้นก่อนสงครามโลกครั้งที่หนึ่ง เกือบจะทันทีที่มีการสร้างเครื่องบินที่สามารถรองรับน้ำหนักของตอร์ปิโดได้ และยังคงเป็นประเภทของอากาศยานที่สำคัญจนกระทั่งล้าสมัยด้วยขีปนาวุธต่อต้านเรือ โดยมันทำให้เกิดเหตุการณ์สำคัญในการรบที่มีชื่อเสียงในสงครามโลกครั้งที่สองหลายครั้ง โดยเฉพาะอย่างยิ่งการที่สหราชอาณาจักรเข้าทำการโจมตีตารันโต การจมของเรือประจัญบานเยอรมัน บิสมาร์ค การจมของเรือประจัญบานสหราชอาณาจักร ปรินส์ออฟเวลส์ การจมของเรือลาดตระเวนประจัญบานสหราชอาณาจักร รีพัลส์ และ การที่ญี่ปุ่นเข้าทำการโจมตีเพิร์ลฮาร์เบอร์Peattie. Mark R. Sunburst: the rise of Japanese naval air power 1909-41: Naval Institute Press 1991: 

 รายชื่อเครื่องบินทิ้งระเบิดตอร์ปิโด 
 แฟร์รี่ย์ ซอร์ดฟิช
 แฟร์รี่ย์ บาราคูด้า
 บริสตอล โบฟอร์ต
 นากาจิมะ บี5เอ็น
 นากาจิมะ บี6เอ็น
 ดักลาส ทีบีดี ดิวาสเตเตอร์
 กรัมแมน ทีบีเอฟ อเวนเจอร์
 ไฮง์เคิล เฮ 111
 ไฮง์เคิล เฮ 115
 ไอจิ บี7เอ
 ไอจิ เอ็ม6เอ
 มิตซูบิชิ บี5เอ็ม
 มิตซูบิชิ จี3เอ็ม
 มิตซูบิชิ จี4เอ็ม
 โยโกซูกะ พี1วาย
 Latécoère 298

 รูปขบวนเครื่องบินทิ้งระเบิดตอร์ปิโด 

 นักบินเครื่องบินทิ้งระเบิดตอร์ปิโดที่มีชื่อเสียง 
 คาร์โล เอมานูเอเล บุสกาลยา
 จอร์จ เอช. ดับเบิลยู. บุช
 เค็นเน็ธ แคมป์เบลล์
 ชาร์ลส์ เอ็ดมอนส์
 ยูจีน เอสมอนเด
 มิตซูโอะ ฟูจิดะ
 จอร์จ เอช. เกย์ จูเนียร์
 จอห์น เคลวิน โคลส์
 จอห์น มอฟแฟต
 Ulvert M. Moore
 จอห์น ซี. วาลดรอน
# ราชสมาคมศิลปกรรม
ราชสมาคมเพื่อการส่งเสริมศิลปกรรม ประดิษฐกรรม และพาณิชยกรรม  หรือนิยมเรียกว่า ราชสมาคมศิลปกรรม  เป็นองค์กรการกุศลในประเทศอังกฤษ

สมาคมแห่งนี้ก่อตั้งในปี 1754 โดยนายวิลเลียม ชิปลีย์ (William Shipley) จิตรกรชาวอังกฤษ ต่อมาในปี 1847 ได้รับพระราชทานให้อยู่ในพระบรมราชูปถัมภ์ และในปี 1908 ก็ได้รับพระราชานุญาตให้ใช้คำว่า "ราช" นำหน้าชื่อสมาคม ประธานสมาคมในปัจจุบันคือเจ้าหญิงแอนน์ พระราชกุมารี ซึ่งทรงดำรงตำแหน่งตั้งแต่ปี 2011
# แคริส เอสไอแอล
แคริส เอสไอแอล (Charis SIL) เป็นไทป์เฟซแบบมีเชิงสี่เหลี่ยมมุมฉากที่พัฒนาโดยเอสไอแอลอินเตอร์เนชันแนล โดยพัฒนาต่อมาจาก Bitstream Charter ซึ่งเป็นหนึ่งในไทป์เฟซแรกๆ ที่ออกแบบมาสำหรับเครื่องพิมพ์เลเซอร์ ไทป์เฟซนี้มีฟอนต์สี่ตัว: ตัวโรมัน ตัวหนา ตัวเอียง และตัวเอียงหนา

เป้าหมายของการออกแบบไทป์เฟซนี้คือ "จัดให้มีตระกูลฟอนต์ยูนิโคดชุดเดียว ซึ่งจะมีรูปอักขระเพียงพอสำหรับระบบการเขียนที่ใช้อักษรโรมันหรือ ซีริลลิกเกือบทุกระบบ ไม่ว่าจะใช้สำหรับความต้องการด้านสัทศาสตร์หรืออักขรวิธี"

แคริส เอสไอแอล รองรับเทคโนโลยี Graphite, OpenType และ AAT สำหรับคุณสมบัติการเรนเดอร์ขั้นสูง ไทป์เฟซนี้ได้รับการเผยแพร่ภายใต้สัญญาอนุญาต สัญญาอนุญาตของสถาบันภาษาศาสตร์สากลซัมเมอร์ ว่าด้วยแบบอักษรเสรี (OFL) และสามารถดาวน์โหลดได้ฟรี  เช่นเดียวกับ Doulos SIL และ GentiumDownload page on sil.org

เวอร์ชันล่าสุดของไทป์เฟซนี้คือเวอร์ชัน 6.2 โดยมาพร้อมรูปอักขระมากกว่า 3,800 รูป ได้รับการเผยแพร่เมื่อวันที่ 1 กุมภาพันธ์ พ.ศ. 2566 

 แหล่งที่มา
# เควิน ดาโสม
อภิสิทธินันท์ "เควิน" เลน ดาโสม  เป็นนายแบบและนักบาสเกตบอลลูกครึ่งไทย-ไอร์แลนด์ ผู้ดำรงตำแหน่ง แมนฮันต์อินเตอร์เนชันแนล 2024

 ประวัติ 
เควินเกิดเมื่อวันที่ 22 มิถุนายน พ.ศ. 2536 ที่จังหวัดเชียงใหม่ เป็นลูกครึ่งไทย-ไอร์แลนด์ มีพี่น้องทั้งหมด 10 คน ในจำนวนนี้รวมถึง วุฒิพงษ์ (รูเบน), กิตติเทพ (แฟรงกี้) และกริยาณี (เพนนี) ซึ่งเพนนีเป็นผู้เข้าประกวดเดอะเฟซไทยแลนด์ ซีซัน 1

เควินสำเร็จการศึกษาปริญญาโทบริหารธุรกิจมหาบัณฑิต สาขาวิชาการสื่อสารการตลาดบูรณาการ วิทยาลัยบริหารธุรกิจเชิงนวัตกรรมและการบัญชี มหาวิทยาลัยธุรกิจบัณฑิตย์

การทำงาน
นักบาสเกตบอล
เควินเคยลงแข่งขันบาสเกตบอลให้ทีมจังหวัดสงขลาร่วมกับรูเบนและแฟรงกี้ในกีฬาแห่งชาติ ครั้งที่ 45 อีกทั้งยังเคยเป็นนักบาสเกตบอลของมหาวิทยาลัยธุรกิจบัณฑิตย์ ตั้งแต่ พ.ศ. 2553–2560 เป็นนักบาสเกตบอลทีมชาติไทยในปี พ.ศ. 2561 และในปี พ.ศ. 2564 เขาได้ลงเล่นในบาสเกตบอลลีกของเวียดนาม

นายแบบ
ในปี พ.ศ. 2561 เควินเข้าประกวด มิสเตอร์ซูปราเนชันแนลไทยแลนด์ 2018 และได้ตำแหน่งชนะเลิศ เป็นตัวแทนประเทศไทยไปประกวด มิสเตอร์ซูปราเนชันแนล 2018 และได้ตำแหน่งรองอันดับ 3

ต่อมาในปี พ.ศ. 2566 เขาได้เข้าประกวด แมนฮันต์ไทยแลนด์ 2023 และได้รับตำแหน่งชนะเลิศอีกครั้ง เขาเป็นตัวแทนประเทศไทยในการประกวด แมนฮันต์อินเตอร์เนชันแนล 2024 ที่จังหวัดพระนครศรีอยุธยา และได้รับตำแหน่งชนะเลิศ อีกทั้งยังได้รับรางวัลพิเศษ "เบสท์ รันเวย์ ดิจิทัล ชาเลนจ์" นับเป็นตัวแทนจากประเทศไทยคนแรกที่ชนะการประกวดนี้ และเป็นตัวแทนประเทศไทยคนที่สองที่ชนะการประกวดชายงามระดับแกรนด์สแลม ต่อจาก ธิติสรรค์ กู้ดเบิร์น ซึ่งได้รับตำแหน่งมิสเตอร์อินเตอร์เนชันแนล ในปีก่อนหน้านั้น
# ศาสนาคริสต์ในประเทศโอมาน
ศาสนาคริสต์ เป็นศาสนาที่มีผู้นับถือในประเทศโอมานถึงร้อยละ 3.63 ใน ค.ศ. 2020World Religions Database at the ARDA website, retrieved 2023-08-08 โดยมีสมณะกระทรวงในประเทศถึง 90 แห่ง 

มีบันทึกเกี่ยวกับศาสนาคริสต์ในประเทศโอมานก่อนการเข้ามาของโปรตุเกสใน ค.ศ. 1504 อยู่น้อย แต่มีซากที่คาดว่าเป็นโบสถ์ในเมือง Suhar นอกจากนี้ Chronicle of Arbela ระบุถึงมุขมณฑลที่ Bet Mazunaye ซึ่งเป็นพื้นที่ที่รวมโอมาน อย่างไรก็ตาม บรรดานักวิชาการยังคงถกเถียงกันในเรื่องความถูกต้องของข้อมูลในคริสต์ศตวรรษที่ 6

ชาวคริสต์ในประเทศโอมานเกือบทั้งหมดมาจากประเทศอื่น ส่วนใหญ่มาจากฟิลิปปินส์ อินเดีย หรือประเทศตะวันตก และอยู่รวมกันในพื้นที่เมือง คือ: มัสกัต ศุฮาร และเศาะลาละฮ์ สำหรับชาวคริสต์หลายคนที่อาศัยและทำงานอยู่นอกบริเวณเหล่านี้ การเดินทางไปที่โบสถ์ถือเป็นเรื่องลำบาก และจะไปเฉพาะในบางโอกาส และมีสุสานคริสต์ในมัสกัต ซึ่งบริหารโดย Petroleum Development Oman

ศาสนาอิสลามเป็นศาสนาประจำชาติ แต่รัฐธรรมนูญโอมาน มาตราที่ 28 ปกป้องเสรีภาพในการนับถือศาสนาตราบเท่าที่ยังไม่ละเมิดกฎหมายอิสลาม ดังนั้น ชาวคริสต์ในประเทศโอมานจึงมีเสรีภาพในการนับถือศาสนาเป็นอย่างมาก แม้ว่าจะต้องปฏิบัติตามกฎเกณฑ์ที่เข้มงวดก็ตาม เช่น ชาวคริสต์ต้องทำพิธัในพื้นที่เฉพาะที่รัฐบาลจัดสรรให้ โดยยังเป็นเรื่องยากสำหรับคริสตจักรที่จะได้รับใบอนุญาตในการก่อสร้าง และการอนุญาตให้เป็นเจ้าภาพการรวมตัวทางศาสนาในที่สาธารณะเป็นเรื่องที่บรรลุผลได้ยาก และห้ามรวมกลุ่มกันเป็นการส่วนตัว แม้ว่ากฎหมายนี้ไม่ได้บังคับใช้อย่างเคร่งครัดเสมอไป

การเปลี่ยนศาสนาในที่สาธารณะเป็นเรื่องต้องห้ามUS State Dept 2022 report อย่างไรก็ตาม มีหลายกรณีที่มุสลิมหันมารับความเชื่อศาสนาคริสต์ด้วยการประกาศเปลี่ยนศาสนาในที่ลับ ทำให้พวกเขานับถือศาสนาคริสต์ แต่ตามกฎหมายยังคงเป็นมุสลิม นั่นทำให้ข้อมูลสถิติชาวโอมานที่นับถือศาสนาคริสต์ไม่ได้นับมุสลิมที่หันมานับถือศาสนาคริสต์
การสอนศาสนาอิสลามถือเป็นภาคบังคับในโรงเรียนรัฐบาล แต่ผู้ที่ไม่ใช่มุสลิมสามารถได้รับการยกเว้นจากสิ่งนี้US State Dept 2022 report ผลการศึกษาใน ค.ศ. 2015 ประมาณการว่ามีผู้นับถือศาสนาคริสต์ที่มีภูมิหลังเป็นมุสลิมเพียง 200 คนอาศัยอยู่ในประเทศนี้ และใช่ว่าทุกคนเป็นพลเมืองในประเทศนี้
# กระดังงาจีน
กระดังงาจีน  เป็นไม้พุ่มที่พบในอินเดียไปจนถึงพม่า จีนตอนใต้ และไต้หวัน เป็นดอกไม้ที่มีชื่อเสียงในด้านกลิ่นหอมอันโดดเด่น ดอกสีเหลืองของพืชชนิดนี้มีกลิ่นที่หอมมาก ดอกมีสีเขียวในช่วงแรกและเปลี่ยนเป็นสีเหลืองตามอายุที่เพิ่มขึ้น ดอกมีกลิ่นหอมหวานและติดทนนาน เมื่อยังมีอายุไม่มากจะเป็นไม้พุ่มและจะกลายเป็นไม้เลื้อยเมื่อสูงได้ประมาณ 2 เมตร

กระดังงาจีนเป็นไม้เลื้อยขนาดใหญ่หรือไม้รอเลื้อยกึ่งพุ่ม มีถิ่นกำเนิดในจีนตอนใต้ พม่า ฟิลิปปินส์ และอินเดีย ดอกออกเป็นตาซอกใบเดี่ยว ๆ หรือออกเป็นกระจุก 2-3 ดอก เมื่อสุกจะมีสีเหลืองแกมเขียว และมีกลิ่นหอมแรงคล้ายผลขนุนสุก ดังนั้นจึงเป็นที่มาของชื่อในภาษาเบงกอล คือ Kanthali champa หรือ ขนุนจำปา ซึ่งกระดังงาจีนนั้นออกดอกเกือบทั้งปี แต่จะออกมากขึ้นในช่วงฤดูร้อนและฤดูฝน และไม่เหมาะสำหรับสวนขนาดเล็กเพราะต้นมีขนาดใหญ่ จำเป็นต้องตัดแต่งกิ่งเพื่อให้คงรูป โดยการขยายพันธุ์จากการเพาะเมล็ดหรือการทาบกิ่งFloriculture in India By Gurcharan Singh Randhawa, Amitabha Mukhopadhyay. Page 182 

 แกลเลอรี่
# หม่อมพัด
หม่อมพัด  เป็นเชื้อพระวงศ์ในราชวงศ์บ้านพลูหลวงเป็นบิดาของเจ้าพระยาพิษณุโลก (เรือง) เป็นพระราชบุตรในกรมหมื่นอินทรภักดี เจ้ากรมพระคชบาล และเป็นพระราชปนัดดาในสมเด็จพระเพทราชา มีตำแหน่งอันเนื่องในกรมพระคชบาลสมัยกรุงศรีอยุธยา

 ประวัติ 
 เหตุการณ์ล้อมลูกช้างเผือก

เมื่อปลายรัชสมัยสมเด็จพระเจ้าอยู่หัวบรมโกศ พรานป่าได้พบเห็นลูกช้างเผือกเดินตามแม่ช้างอยู่ในโขลงที่ป่าติดกับกรุงอังวะแถบเมืองเพชรบุรี พระยาเพชรบุรีจึงเกณฑ์คนไปติดตามคล้องช้างถึงสามร้อยยอดแต่ไม่พบร่องรอยลูกช้างเผือก จึงบอกนำความกราบทูลสมเด็จพระเจ้าอยู่หัวบรมโกศให้ทรงทราบ จึงมีรับสั่งกรมหมื่นอินทรภักดี เจ้ากรมพระคชบาล โปรดให้จัดหม่อมพัด บุตรกรมหมื่นอินทรภักดี สมเด็จพระเจ้าอยู่หัวบรมโกศจึงมีพระราชดำรัสสั่งเกณฑ์ไพร่พลในกรุงศรีอยุธยา และหัวเมืองทางใต้กำแพงกรุงศรีอยุธยาเป็นไพร่ 500 คนเศษ โปรดเกล้าฯ ตั้งหม่อมพัดเป็นข้าหลวงกรมพระคชบาลถืออาชญาสิทธิ์คุมไพร่ยกไปล้อมลูกช้างเผือกในป่าเขตกรุงอังวะ

หม่อมพัดกราบบังคมทูลลาแล้วเดินทางไปถึงเมืองปราณบุรี แล้วยกไพร่พลไปถึงเมืองตะนาวศรีของกรุงศรีอยุธยาจัดแจงส่งไพร่พลออกล้อมป่าเที่ยวหานานถึง 2 ปีเศษแต่ไม่พบลูกช้างเผือก จึงยกไพร่พลออกกลับไปยังพระนครประยุทธ สิทธิพันธ์. (2505). ต้นตระกูลขุนนางไทย. กรุงเทพฯ: คลังวิทยา. หน้า 205–206.กฤตภาส โรจนกุล. (2554). เอกสารการค้นคว้าประวัติศาสตร์สมัยอยุธยาเรื่อง โรจนกุล ชีวประวัติและเชื้อสายสัมพันธ์. กรุงเทพฯ: [ม.ป.ท.] (เอกสารไม่ตีพิมพ์เผยแพร่). อ้างใน ลิขิตปรีชา (คุ้ม), หลวง. (2378). ธรรมเนียบตระกูลสังเขปครั้งกรุงเก่า ต้นฉบับลายมือคัดของนายคุ้ม ร.ศ. ๕๓. กรุงเทพพระมหานคร, [ม.ป.ท.] (เอกสารไม่ตีพิมพ์เผยแพร่).

 หลักฐานขัดแย้ง 
หนังสือ ต้นตระกูลขุนนางไทย ของประยุทธ สิทธิพันธ์ กล่าวคลาดเคลื่อนว่า เหตุการณ์ล้อมลูกช้างเผือกนี้ตรงกับรัชสมัยสมเด็จพระที่นั่งสุริยาศน์อมรินทร์ และกล่าวว่า กรมหมื่นอินทรภักดีสั่งให้หม่อมเจ้าพัฒน์ บุตรกรมหมื่นอินทรภักดีเป็นเจ้าพระยานครศรีธรรมราช (พัฒน์) จากการสอบหลักฐานหลายชิ้นเปรียบเทียบกันพบว่าความในหนังสือไม่ถูกต้อง ดังนี้
 หนังสือ วงศ์เจ้าพระยานคร ระบุว่า เจ้าพัฒน์เป็นบุตรปลัดเมืองคนก่อนโกมารกุลมนตรี, พระยา. (2505). วงศ์เจ้าพระยานคร. เจ้าภาพพิมพ์แจกในงานฌาปนกิจศพ คุณกลั่น ณ นคร ณ ฌาปนสถานกองทัพบก วัดโสมนัสวิหาร วันที่ ๑๙ สิงหาคม พ.ศ. ๒๕๐๕. พระนคร: ร.พ. มหามุกฏราชวิทยาลัย. หน้า 10. (ไม่ปรากฏนาม)
 กรมหมื่นอินทรภักดีเป็นเจ้ากรมพระคชบาล สิ้นพระชนม์เมื่อปีจุลศักราช ๑๑๑๒ มะเมียโทศกพระราชพงศาวดารฉบับพระราชหัตถเลขา. (พิมพ์ครั้งที่ 6). พระนคร: กรมศิลปากร, 2511. หน้า 563.  (ตรงกับปี พ.ศ. 2293 ในปัจจุบัน) สมเด็จพระเจ้าอยู่หัวบรมโกศเสด็จพระราชดำเนินพระราชทานเพลิงศพกรมหมื่นอินทรภักดีอย่างชั้นเจ้าต่างกรม ณ วัดไชยวัฒนาราม ตามความใน พระราชพงศาวดารฉบับพระราชหัตถเลขา หรือ สิ้นพระชนม์เมื่อ พ.ศ. 2275คำให้การขุนหลวงหาวัด. นนทบุรี: มหาวิทยาลัยสุโขทัยธรรมาธิราช, 2547. หน้า 85.  ตาม คําให้การขุนหลวงหาวัด คราวสงครามแย่งชิงราชสมบัติระหว่างเจ้าฟ้าอภัยกับกรมพระราชวังบวรสถานมงคล (เจ้าฟ้าพร)

 ธรรมเนียบตระกูลสังเขปครั้งกรุงเก่า ต้นฉบับลายมือคัดของนายคุ้ม ร.ศ. ๕๓ (พ.ศ. 2378) ระบุว่า หม่อมพัดเป็นบุตรเจ้าพระพิไชยสุรินทร์แต่ครั้งแผ่นดินสมเด็จพระเพทราชา เป็นเชื้อพระวงศ์แต่ไม่ได้สถาปนาขึ้นเป็นหม่อมเจ้าในราชวงศ์ และเป็นบิดาของเจ้าพระยาพิษณุโลก (เรือง) จึงไม่น่ามีอายุถึง พ.ศ. 2357 ตามประวัติของเจ้าพระยานครศรีธรรมราช (พัฒน์)
# มาย โอนิ เกิร์ล
มาย โอนิ เกิร์ล  เป็นภาพยนตร์อนิเมะญี่ปุ่นแนวจินตนิมิตในปี พ.ศ. 2567 ผลิตโดยสตูดิโอโคโลริโดและทวินเอ็นจิน กำกับโดยโทโมตากะ ชิบายามะ ภาพยนตร์ออกฉายในโรงภาพยนตร์ประเทศญี่ปุ่นและฉายทั่วโลกทางเน็ตฟลิกซ์พร้อมกันในวันที่ 24 พฤษภาคม พ.ศ. 2567

 เรื่องย่อ 
ยัตสึเซะ ฮิอิรางิ นักเรียนมัธยมปลายปี 1 เป็นคนประเภทที่ไม่สามารถปฏิเสธคำขอร้องของคนอื่นเพราะเขาต้องการเข้ากันได้ดีกับผู้คนโดยรอบและไม่อยากถูกเกลียด แต่สิ่งที่ฮิอิรางิทำก็ไม่เป็นไปด้วบดีและก็มีใครที่ฮิอิรางิเรียกได้ว่าเป็นเพื่อนสนิท วันหนึ่งในฤดูร้อนที่เกิดหิมะตกนอกฤดู ฮิอิรางิได้พบกับสึมุกิ เด็กสาวโอนิที่มาในสังคมมนุษย์เพื่อตามหาแม่ สึมุกิซึ่งมีบุคลิกที่ตรงกันข้ามกับฮิอิรางิและไม่สนใจว่าคนอื่นจะคิดอย่างไรกับเธอได้พาฮิอิรางิมาร่วมการเดินทางด้วยกัน  

 นักพากย์ 
 ตัวละคร เสียงพากย์ภาษาญี่ปุ่น เสียงพากย์ภาษาไทย ยัตสึเซะ ฮิอิรางิ  เค็นโช โอโนะ ภาคภูมิ วันทอง สึมุกิ มิยุ โทมิตะ นพวรรณ เหมะบุตร ทาคาฮาชิ ริวจิ ชินตาโร อาซานูมะ พิพัฒน์ บุญสิทธิเลิศ ทาคาฮาชิ มิโอะ อายะ ยามาเนะ ธันวา ภักดีอำนาจ ยามาชิตะ ชิมาโกะ โทโมโกะ ชิโอตะ นิรมล กิจภิญโญชัย ยามาชิตะ นาโอยะ ชิโร ไซโต วิทยา ผาสุข ยัตสึเซะ มิคิโอะ มิโอ ทานากะ กริน อักษรดี ยัตสึเซะ มิคุริ ซัตสึกิ ยูกิโนะ ศันสนีย์ ติณห์กีรดีศ ทานิโมโตะ โยอิจิ โชโซ ซาซากิ วิทยา ผาสุข ชิอง โนริโกะ ฮิดากะ สิษฐารัตน์ ปี่ทอง อิซึรุ ซาโตชิ มิกามิ อภินันท์ ธีระนันทกุล โกะเซ็น ฮิซาโกะ เคียวดะ ศันสนีย์ ติณห์กีรดีศ ยัตสึเซะ คาเอเดะ มิตสึโอะ คัมเบะ ชุติกาญจน์ บางแดง
# วัดป่าชี (อำเภอเมืองเชียงใหม่)
วัดป่าชี บ้างเขียน วัดป่าชี่ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลแม่เหียะ อำเภอเมืองเชียงใหม่ จังหวัดเชียงใหม่ ที่ดินตั้งวัดมีเนื้อที่ 4 ไร่ 1 งาน 60 ตารางวา โฉนดเลขที่ 97 ทั้งสี่ทิศจดลำเหมือง

วัดป่าชี หรือ วัดป่าจี้  ตั้งวัดเมื่อ พ.ศ. 2125 ได้รับพระราชทานวิสุงคามสีมา เมื่อ พ.ศ. 2523 

วัดป่าชีเป็นวัดเก่าแก่อีกวัดหนึ่งของตำบลแม่เหียะ มีสถาปัตยกรรมเก่าแก่ยังไม่ปรากฏหลักฐานชัดเจน วัดเป็นที่เก็บพระบฏอาคารเสนาสนะประกอบด้วย อุโบสถ ศาลาการเปรียญ หอไตร วิหาร และกุฏิสงฆ์ ด้านการศึกษามีโรงเรียนพระปริญัติธรรม แผนกธรรม เปิดสอนเมื่อ พ.ศ. 2512

รายนามเจ้าอาวาส
 เจ้าอธิการอินสม
 เจ้าอธิการบุญจู
 พระบุญทา
 พระครูวิศิษฐ์จันทวงศ์
# มวยสากลรอบคัดเลือกโอลิมปิกระดับโลก 2024 รอบที่ 2
การแข่งขันมวยสากลรอบคัดเลือกโอลิมปิกระดับโลก 2024 รอบที่ 2  สำหรับกีฬามวยสากลในโอลิมปิกฤดูร้อน 2024 ที่ปารีส ประเทศฝรั่งเศส จัดขึ้นที่กรุงเทพมหานคร ประเทศไทย ตั้งแต่วันที่ 24 พฤษภาคม ถึง 3 มิถุนายน พ.ศ. 2567

 ผลการแข่งขัน 
 ชาย 
 รุ่นฟลายเวท (51 ก.ก.)
เซคชัน 1

เซคชัน 2

เซคชัน 3

เซคชัน 4
# จังหวัดยะลาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
การเลือกตั้งสมาชิกสภาผู้แทนราษฎรจังหวัดยะลา พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 3 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คนข้อมูล สถิติ และผลการเลือกตั้งสมาชิกสภาผู้แทนราษฎร 17 พฤศจิกายน 2539. กรมการปกครอง กระทรวงมหาดไทย. 2540

 ภาพรวม 

 ผลการเลือกตั้งแบบแบ่งเขต 
เขต 1
__NOTOC__

 เขตเลือกตั้งที่ 1 
เขตการเลือกตั้งที่ 1 ประกอบไปด้วยจังหวัดยะลาทั้งจังหวัด
# สัมพันธ์ มะยูโซ๊ะ
สัมพันธ์ มะยูโซ๊ะ (เกิด 23 ตุลาคม พ.ศ. 2524) ปัจจุบันดำรงตำแหน่งรองหัวหน้าพรรคกล้าธรรม สมาชิกสภาผู้แทนราษฎรจังหวัดนราธิวาส 2 สมัย และประธานคณะกรรมาธิการการแก้ไขปัญหาหนี้สินแห่งชาติ ความยากจนและลดความเหลื่อมล้ำ ในสภาผู้แทนราษฎรไทย ชุดที่ 26 อดีตกรรมการบริหารพรรคพลังประชารัฐ

 ประวัติ 
สัมพันธ์ มะยูโซ๊ะ เกิดเมื่อวันที่ 23 ตุลาคม พ.ศ. 2524  สำเร็จการศึกษาระดับมัธยมศึกษาตอนปลาย จาก ศูนย์การศึกษานอกโรงเรียนอำเภอสุไหงโก-ลกทำเนียบสมาชิกสภาผู้แทนราษฎร ๒๕๖๒. สำนักงานเลขาธิการสภาผู้แทนราษฎร. 2563

สัมพันธ์ สมรสกับนางสาลีฮะ มะยูโซ๊ะ

 งานการเมือง 
สัมพันธ์ เข้าสู่วงการการเมืองด้วยการเป็นสมาชิกสภาเทศบาลเมืองสุไหงโก-ลก ในช่วง พ.ศ. 2551 ถึง พ.ศ. 2561 ก่อนที่ได้รับเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2562 สังกัดพรรคพลังประชารัฐ และได้รับเลือกตั้งรวม 2 สมัย

 สมาชิกสภาผู้แทนราษฎร 
สัมพันธ์ มะยูโซ๊ะ ได้รับการเลือกตั้งเป็นสมาชิกสภาผู้แทนราษฎรมาแล้ว 2 สมัย คือ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดนราธิวาส สังกัดพรรคพลังประชารัฐ
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดนราธิวาส สังกัดพรรคพลังประชารัฐ → พรรคกล้าธรรม

 เครื่องราชอิสริยาภรณ์ 
ราชกิจจานุเบกษา, พระบรมราชโองการ ประกาศ เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นสายสะพาย ประจำปี ๒๕๖๖, เล่ม ๑๔๐ ตอนพิเศษ ๔ ข หน้า ๔, ๒๒ พฤศจิกายน ๒๕๖๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๔, เล่ม ๑๓๙ ตอนพิเศษ ๑ ข หน้า ๓, ๑๔ กุมภาพันธ์ ๒๕๖๕
# ยามานาชิ (เมือง)
ยามานาชิ  เป็นนครที่ตั้งอยู่ในจังหวัดยามานาชิ ประเทศญี่ปุ่น มีขนาดพื้นที่ทั้งสิ้น  ณ วันที่ 1 พฤษภาคม ค.ศ. 2024 นครยามานาชิมีจำนวนประชากรประมาณ 32,022 คนสถิติทางการของนครยามานาชิ   และมีความหนาแน่นของประชากร 110 คนต่อตารางกิโลเมตร

 ภูมิศาสตร์ 
นครยามานาชิตั้งอยู่ในตอนเหนือของจังหวัดยามานาชิ ทางตะวันออกเฉียงเหนือของลุ่มน้ำโคฟุ ทางตอนใต้ของเมืองมีลักษณะเป็นที่ราบ และทางตอนเหนือมีลักษณะเป็นภูเขา มีแม่น้ำฟูเอฟูกิไหลผ่านเมือง

 เทศบาลข้างเคียง 
 จังหวัดยามานาชิ
 นครฟูเอฟูกิ
 นครโคฟุ
 นครโคชู
 จังหวัดไซตามะ
 นครชิจิบุ
 จังหวัดนางาโนะ
 อำเภอมินามิซากุ: หมู่บ้านคาวากามิ

 ภูมิอากาศ 
นครยามานาชิมีภูมิอากาศแบบชื้นภาคพื้นทวีป โดยมีลักษณะเฉพาะคือฤดูร้อนที่ร้อนชื้น และฤดูหนาวที่ค่อนข้างรุนแรง (การแบ่งเขตภูมิอากาศแบบเคิพเพิน Dfb) อุณหภูมิเฉลี่ยทั้งปีในยามานาชิอยู่ที่ 6.4 °C ปริมาณน้ำฝนโดยเฉลี่ยต่อปีอยู่ที่ 1,834 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ 18.7 °C และต่ำสุดในเดือนมกราคม อยู่ที่ประมาณ -5.5 °Cข้อมูลภูมิอากาศยามานาชิ

 สถิติประชากร 
ตามข้อมูลสำมะโนประชากรของญี่ปุ่นสถิติประชากรยามานาชิ ประชากรของนครยามานาชิลดลงตั้งแต่ ค.ศ. 2000

 ประวัติศาสตร์ 
หมู่บ้านยามานาชิจัดตั้งขึ้นเมื่อวันที่ 1 กรกฎาคม ค.ศ. 1942 โดยการควบรวมกันของหมู่บ้านเล็ก ๆ สองแห่งภายในอำเภอฮิงาชิยามานาชิ ต่อมาหมู่บ้านยามานาชิได้ควบรวมเมืองและหมู่บ้านข้างเคียงและยกฐานะเป็นนครเมื่อวันที่ 1 กรกฎาคม ค.ศ. 1954

เมื่อวันที่ 22 มีนาคม ค.ศ. 2005 นครยามานาชิได้ผนวกรวมเมืองมากิโอกะ และหมู่บ้านมิโตมิ (ทั้งสองเทศบาลมาจากอำเภอฮิงาชิยามานาชิ) เข้ามาเป็นส่วนหนึ่ง

 การเมืองการปกครอง 
thumb|ศาลาว่าการนครยามานาชิ

ยามานาชิมีการปกครองรูปแบบนายกเทศมนตรี–สภา มีนายกเทศมนตรีมาจากเลือกตั้งโดยตรง และมีสภานิติบัญญัติระบบสภาเดียวที่มีสมาชิกจำนวน 16 คน

 เศรษฐกิจ 
เศรษฐกิจหลักของยามานาชิคือการทำพืชสวน โดยมีองุ่นและลูกพีชเป็นพืชเศรษฐกิจหลัก

 การศึกษา 
โรงเรียนสังกัดเทศบาลนครยามานาชิ ประกอบด้วยโรงเรียนประถม 12 แห่ง โรงเรียนมัธยมต้น 3 แห่ง และโรงเรียนที่สังกัดคณะกรรมการการศึกษาจังหวัดยามานาชิ ประกอบด้วยโรงเรียนมัธยมปลาย 2 แห่ง

 การขนส่ง 
 รถไฟ 
 20px บริษัทรถไฟญี่ปุ่นตะวันออก: สายหลักชูโอ 
 สถานี:  – 

 ทางหลวง 
 
 

 เมืองพี่น้อง 
   รัฐไอโอวา สหรัฐ - ตั้งแต่ 6 พฤศจิกายน ค.ศ. 2003
  เขตเซียวชาน นครหางโจว มณฑลเจ้อเจียง ประเทศจีน - ตั้งแต่ 14 ตุลาคม ค.ศ. 1993 (เมืองมิตรภาพ)

 สิ่งที่น่าสนใจในท้องถิ่น 
 เซฮากุจิ  - วัดพุทธ
 ศาลเจ้าฮาจิมังโออิมาตากูโบะ 
 สวนผลไม้ฟูเอฟูกิงาวะ 

 บุคคลที่มีชื่อเสียง 
 คาซูฟูมิ มิยาซาวะ - นักดนตรี ผู้ก่อตั้งวงร็อก เดอะบูม
 เนซุ คาอิจิโร - นักอุตสาหกรรม นักการเมือง และนักการกุศลในยุคเมจิ ผู้ก่อตั้งพิพิธภัณฑ์เนซุ
 จัมโบ สึรูตะ - นักมวยปล้ำอาชีพ
 เท็ตสึยะ มัตสึโมโตะ - นักเบสบอลอาชีพ
 มาซาฮิโกะ โคเบะ - เชฟผู้มีชื่อเสียงในด้านอาหารอิตาเลียน และเป็นที่รู้จักในชื่อ "ไอออนเชฟอิตาเลียน" ในรายการยุทธการกระทะเหล็ก
 ชิโร ซาโนะ - นักแสดง

 ภาพ
# ฉันจะ “แพรี่” ให้หมด –ผู้แข็งแกร่งที่สุดในโลกอยากจะเป็นนักผจญภัยให้ได้–
ฉันจะ “แพรี่” ให้หมด –ผู้แข็งแกร่งที่สุดในโลกอยากจะเป็นนักผจญภัยให้ได้–  เป็นซีรีส์ไลต์โนเวลญี่ปุ่นที่เขียนโดยนาเบชิกิ และวาดภาพประกอบโดยคาวากุจิ เริ่มตีพิมพ์เป็นซีรีส์เป็นเว็บโนเวลที่เผยแพร่บนเว็บไซต์โชเซ็ตสึกะ นิ นาโรในเดือนตุลาคม 2019ต่อมาถูกซื้อกิจการโดยEarth Star Entertainmentซึ่งเริ่มตีพิมพ์ภายใต้สำนักพิมพ์Earth Star Novel ในเดือนกันยายน 2020 ต่อได้ดัดแปลงมังงะวาดโดย KRSG เริ่มตีพิมพ์เป็นซีรีส์บนนิตยสารออนไลน์ Comic Earth Star ของEarth Star Entertainmentในเดือนกันยายน 2020 ซีรีส์อะนิเมะโทรทัศน์ที่ผลิตโดยสตูดิโอโอแอลเอ็ม ออกอากาศตั้งแต่เดือนกรกฎาคมจนถึงกันยายน พ.ศ. 2567

ตัวละคร

สื่อต่างๆ
ไลต์โนเวล
เขียนโดย นาเบชิกิ เริ่มเผยแพร่บนเว็บไซต์เโชเซ็ตสึกะ นิ นาโรเมื่อวันที่ 17 ตุลาคม 2019 ต่อมาถูกซื้อกิจการโดยEarth Star Entertainmentซึ่งเริ่มเผยแพร่พร้อมภาพประกอบโดย คาวากุจิ ภายใต้สำนักพิมพ์ไลต์โนเวล Earth Star Novel เมื่อวันที่ 15 กันยายน 2020 เล่มที่ได้รับการเผยแพร่ ณ วันที่ 15 พฤษภาคม 2024

ในระหว่างเสวนาเรื่อง อนิเมะเอ็นวายซี 2022 ทางJ-Novel Clubได้ประกาศว่าพวกเขาได้รับลิขสิทธิ์ไลต์โนเวลดังกล่าว

มังงะ
มังงะที่ดัดแปลงโดย KRSG เริ่มตีพิมพ์ใน นิตยสารมังงะออนไลน์ Comic Earth Star ของ Earth Star Entertainment  เมื่อวันที่ 30 กันยายน 2020 มีการรวมเล่ม(ทังโกบง) 3 เล่ม ณ เดือนพฤศจิกายน 2023

เมื่อวันที่ 27 มกราคม พ.ศ. 2566 J-Novel Club ได้ประกาศว่าพวกเขาได้รับลิขสิทธิ์การดัดแปลงมังงะด้วย

อนิเมะ
ซีรีส์โทรทัศน์อนิเมะได้ประกาศเมื่อวันที่ 2 พฤศจิกายน 2023ซีรีส์นี้ผลิตโดยสตูดิโอOLMและกำกับโดย Dai Fukuyama โดยมี Shigeru Murakoshi ดูแลบทซีรีส์ Chikako Noma ออกแบบตัวละคร และ Tatsuhiko Saiki แต่งบทเพลง ออกอากาศในวันที่ 4 กรกฎาคม 2024 เพลงเปิด "Ambition" และเพลงปิด "No Gifted" ขับร้องโดยสมาชิกของวงดนตรี Utahime Dream  Sentai Filmworksได้รับลิขสิทธิ์ซีรีส์นี้ในอเมริกาเหนือ ออสเตรเลีย และอังกฤษ สตรีมบนHidive มิวส์ คอมมิวนิเคชัน ได้รับลิขสิทธิ์ซีรีส์นี้ในเอเชียแปซิฟิก

 รายชื่อตอน 

 หมายเหตุ